### Resume

En privat bygherre har anmodet om at få udarbejdet en ny lokalplan for [adresse] i Børkop. Bygherre vil gerne etablere tæt-lav boligbebyggelse i området i form af cirka 13 boliger.

Tømmervej 17 er udlagt til boligområde i lokalplan nr. 1.36 for et område til boligformål ved [adresse] i Børkop. Lokalplanen er ikke byggeretsgivende, og derfor skal der udarbejdes en ny lokalplan.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet

![](data:image/png;base64...)

Figur 2: Udkast til fremtidig udnyttelse af lokalplanområdet

En privat bygherre har anmodet om at få udarbejdet en ny lokalplan for [adresse] i Børkop, der omfatter et område på cirka 1 ha. (9.733 m2). Lokalplanområdet ligger øst for [adresse] og nord for flere parcelhuse langs [adresse] i Børkop. Derudover ligger lokalplanområdet sydvest for flere mindre virksomheder langs Industrivej. Ved flere af disse virksomheder er der også privat beboelse.

Lokalplanområdet har tidligere stået med tæt beplantning og er ikke bebygget. Områdets terræn falder mod sydøst, hvilket betyder, at der ved lokalplanområdets sydøstlige skel er et fugtigt område.

Hensigten er at etablere tæt-lav boligbebyggelse i form af cirka 13 boliger. Der udlægges areal således, at grunde kan udstykkes på 400 m2. Bygherre har dog ønske om, at etablere bebyggelsen med en mindre privat have således de fælles grønne arealer bliver større. Boligerne udlægges langs en boligvej med vejadgang fra [adresse]. Der etableres 2 parkeringspladser ved den enkelte bolig. Det fugtige område mod sydøst holdes fri af bebyggelse.

Området er omfattet af en eksisterende lokalplan nr. 1.36 for et område til boligformål ved [adresse] i Børkop, som har været grundlaget for etableringen af området med tæt-lav boligbebyggelse på den vestlige side af [adresse]. Dog er den eksisterende lokalplan ikke byggeretsgivende for [adresse], hvilket gør, at der kræves udarbejdelse af en ny lokalplan for den videre udvikling i dette lokalplanområde.

Særlige planmæssige forhold

Vandhåndtering skal undersøges nærmere, således at overfladevand holdes indenfor området.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1390 igangsættes. |

### Beslutning

Godkendt.

Tonny Olesen var fraværende.